 Abụ Sọlọmọn 4  Lee! Ị mara mma, enyi m nwaanyị. Lee! Ị mara mma. Anya gị bụ anya nduru nákwà i ji kpuchie ihu gị. Ntutu isi gị dị ka ìgwè ewu nke si nógbè Gilied bụ ugwu ugwu madata.Ezé gị yiri ìgwè nne atụrụ a kpachara ajị ọhụrụ, ndị si nebe a sara ha ahụ na-apụta, ha niile na-amụ ejima ejima, ọ dịghịkwa nke ọ bụla nime ha ụmụ nwụnahụrụ.Egbugbere ọnụ gị yiri eri uhie, ihe ị na-ekwu dịkwa ụtọ. Agba ntị gị abụọ, nke i kpuchiri ákwà, yiri mkpụrụ pọmigranet a pịwara abụọ.Olu gị dị ka ụlọ elu Devid, nke e ji nkume e doro nusoro wuo, nke e kokwasịrị otu puku ọta, bụ ọta niile dị okirikiri nke ndị dike.Ara gị abụọ yiri ụmụ mgbada abụọ, bụ ejima nne mgbada mụrụ, ndị na-ata nri nebe okooko lili juru.Tupu oge ikuku ji eku eruo, onyinyo alaakwa, m ga-aga nugwu nke ihe na-esi ísì ụtọ bụ mea dị, gaakwa nugwu nke frankinsens dị.Ị mara ezigbo mma, enyi m nwaanyị, i nweghị ntụpọ.Nwaanyị m na-alụ ọhụrụ, ka mụ na gị si na Lebanọn pụọ, ka mụ na gị si na Lebanọn pụọ. Si nelu ugwu Amana, nelu ugwu Sina, ọbụna Hemọn, gbadaa, ka anyị si nọgba ọdụm nakwa nugwu agụ owuru gbadaa.I mewo ka obi na-akụ m kpim kpim, nwanne m nwaanyị, nwaanyị m na-alụ ọhụrụ, otu anya i lere m na otu ihe ị kwụnyere nihe olu gị emewo ka obi na-akụ m kpim kpim.Lee ka otú i si egosi ịhụya gị si dị mma, nwanne m nwaanyị, nwaanyị m na-alụ ọhụrụ! Lee ka otú i si egosi ịhụya si dị ụtọ karịa mmanya, ísì mmanụ gị dịkwa ụtọ karịa ụdị ihe otite niile na-esi ísì ụtọ!Nwaanyị m na-alụ ọhụrụ, ihe si negbugbere ọnụ gị na-atasị bụ mmanụ aṅụ nke si nụgbụgbọ ya. Mmanụ aṅụ na mmiri ara ehi dị nokpuru ire gị, ísì ụtọ nke uwe gị dịkwa ka ísì ụtọ Lebanọn.Nwanne m nwaanyị bụ ubi a gbara ogige ma kpọchie, nwaanyị m na-alụ ọhụrụ bụ ubi a gbara ogige ma kpọchie, isi iyi e mechiri emechi.Akpụkpọ ahụ gị bụ paradaịs nke osisi pọmigranet, nke nwere ọmarịcha mkpụrụ, okooko osisi hena na ahịhịa spaịknad;ahịhịa spaịknad na okooko safrọn, ahịhịa na-esi ísì ụtọ na sinamọn, tinyere ụdị osisi niile nke frankinsens, mea na alo nakwa ụdị ọmarịcha ihe niile na-esi ísì ụtọ;nweekwa isi iyi nke ubi a gbara ogige, olulu mmiri nke mmiri ya dị ọcha, nakwa iyi nke si Lebanọn na-asọ nwayọọ nwayọọ.Ifufe nke si nebe ugwu, teta, ifufe nke si nebe ndịda, fere bịa. Fee nubi m a gbara ogige. Ka ísì ụtọ ya kusaa. 